D23: WHAT IF? Akan Memasukkan Marvel Zombies; Saksikan Pandangan Pertama Hayley Atwell Sebagai Captain Carter
Tidak banyak maklumat mengenai siri animasi What IF? didedahkan Marvel Studios semasa di Expo D23. Bagaimanapun, sedikit paparan dari siri animasi tersebut telah memberi keterujaan kepada pengunjung di Expo terbesar Disney itu. Antara rakaman yang ditunjukkan kepada pengunjung termasuklah The Winter Soldier menentang Captain America versi zombi, Steve Rogers memakai sut Iron Monger dan bergandingan dengan Captain Carter / Captain Britain semasa Perang Dunia Kedua dan T’Challa menjadi Star-Lord. Gaya animasi juga dikatakan sama seperti siri animasi Star Wars Resistance, dan pengunjung memberikan maklumbalas positif selepas melihat rakaman dari siri WHAT IF?.  Diharapkan, pihak Marvel Studios dapat berkongsikan paparan yang tunjukkan di Expo D23 kepada peminat seluruh dunia, termasuklah dari negara kita menerusi platform Youtube atau lain-lain. Apapun, kita saksikan dahulu pandangan pertama Peggy Carter sebagai Captain Carter / Captain Britain yang memakai sut dan perisai yang bertemakan bendera Union Jack.